Pielikums Nr. 1

Apstiprināts Dienvidkurzemes novada pašvaldības Īpašuma

atsavināšanas un izsoļu komisijas

 27.05.2022.sēdē,prot.Nr. 33., 1.p.

**Izsoles noteikumi**

atsavināmam nekustamajam īpašumam pēc adreses

**“Skraģīši”, Virgas pagasts, Dienvidkurzemes novads**

Izsoles datums: **\_2022.gada 29. jūnijā, plkst. 10.30**

**Izsole notiek**: Gramzdas pagasta pārvaldes ēkā, Gramzda, Skolas iela 3, Dienvidkurzemes novads

Izsole tiek rīkota saskaņā ar Publiskas personas mantas atsavināšanas likumu

1. Šie noteikumi nosaka kārtību, kādā organizējama Dienvidkurzemes novada pašvaldībai piederošā nekustamā īpašuma pēc adreses “Skraģīši”, Virgas pag., Dienvidkurzemes novads, (turpmāk tekstā Objekts) atklātā izsole, ar nosacīto cenu

**9500, 00 EUR** (deviņi tūkstoši pieci simti eiro un 00 centi) un cenas pieauguma solis **100,00 EUR** (*viens simts euro).*

2. Objekta raksturojums:

|  |  |
| --- | --- |
| Objekta sastāvs | zemes vienība ar kadastra apzīmējumu 6498 002 0176 |
| Kopējā platība | 3,1 ha |
| Objekta kadastra numurs | 6498 002 0055 |
| Objekta labiekārtojums | Nav elektrības pieslēguma. |
| Īpašuma apgrūtinājumi (reģistrēti zemesgrāmatā) | Nav ierakstu |

3. Objekts reģistrēts Virgas pagasta zemesgrāmatas nodalījumā Nr. 100000623315.

4. Izsoles dalībnieki ir pretendenti – fiziskas un juridiskas personas, kas ir iemaksājušas nodrošinājumu **950,00 EUR** (10 % apmērā no nekustamā īpašuma nosacītās cenas) un izsoles dalības maksu – **50,00 EUR.**

**Izsoles darba organizācija**

5. Izsoli organizē Dienvidkurzemes novada pašvaldības īpašumu atsavināšanas un izsoļu komisija (turpmāk – izsoles rīkotājs), pieaicinot nepieciešamos speciālistus.

6. Izsole ir mutiska, ar augšupejošo soli. Maksāšanas līdzekļi par Objektu – 100 % euro.

7. Sludinājums par izsoli tiek publicēts oficiālajā izdevumā „Latvijas Vēstnesis” un pašvaldības mājas lapā [www.dkn.lv](http://www.dkn.lv)

**Izsoles dalībnieku reģistrācija**.

8. Par izsoles dalībniekiem var reģistrēt fiziskas un juridiskas personas saskaņā ar izsoles noteikumu 4.punktu.

9. Izsoles dalībniekiem līdz reģistrācijai jāiemaksā nodrošinājumu **950,00EUR** (deviņi simti desmit eiro un 00 centi) apmērā un izsoles dalības maksa **50,00 EUR** (piecdesmit eiro) apmērā Dienvidkurzemes novada pašvaldības kasē **(norēķinoties ar bankas norēķinu karti)** vai sekojošā kontā:

Dienvidkurzemes novada pašvaldība

Lielā iela 76, Grobiņa, Dienvidkurzemes novads, LV 3430

Reģ. Nr. 90000058625

AS “SWEDBANK”

Konta Nr. LV23HABA0551035168408

***Ar atzīmi:*** “Skraģīši”, Gramzdas pagasts, Dienvidkurzemes novads*, izsole.*

10. Izsoles dalībniekus reģistrē uzskaites žurnālā un par Izsoles noteikumiem informācija: pa tālruni 28647818, sākot ar Objekta izsoles publikācijas dienu oficiālajā izdevumā „Latvijas Vēstnesis”.

11. Personām, kuras vēlas reģistrēties par izsoles dalībniekiem, līdz **2022.gada 27.jūnijam plkst. 1200 Dienvidkurzemes novada pašvaldībā, Lielā iela 76, Grobiņā (**iepriekš zvanot pa tālr.28647818), jāiesniedz sekojošie dokumenti:

11.1. fiziskai personai – dokuments par drošības naudas un reģistrācijas maksas samaksu; jāuzrāda pase;

11.2. juridiskai personai – dokuments par drošības naudas un reģistrācijas maksas samaksu;

 11.3. juridiskas personas izpildinstitūcijas lēmums piedalīties izsolē;

 11.4. ja juridisku personu nepārstāv tās amatpersona, tad iesniedzama pilnvara pārstāvēt juridisko personu izsolē (pilnvara derīga uzrādot pasi);

 11.5. iesniedz dokumentu par to, ka tā ir samaksājusi likumā paredzētos nodokļus, nodevas un valsts obligātās sociālās apdrošināšanas maksājumus, bet ārvalstu juridiskā persona, kā arī personālsabiedrība — to apkalpojošās Latvijas vai ārvalsts bankas izziņu par finanšu resursu pieejamību (pēc Publiskas personas mantas atsavināšanas likuma 16.panta trešās daļas).

12. Personām iespējams reģistrēties par izsoles dalībniekiem, līdz 2022.gada 27.jūnijam plkst 12.00 nosūtot uz e-pastu sintija.kubilute@dkn.lv elektroniski parakstītus 11.1; 11.2.; 11.3.; 11.4.; 11.5. apakšpunktos minētos dokumentus.

Pēc dokumentu nosūtīšanas, personai jāpārliecinās par dokumentu saņemšanu, zvanot pa tālruni 28647818 (Sintija Kubiļute)

Reģistrācijai nodotie dokumenti dalībniekiem atpakaļ atdoti netiek.

13. Reģistrētam izsoles dalībniekam izsoles rīkotājs izsniedz reģistrācijas apliecību, kurā ir šādi rekvizīti:

* dalībnieka kartes numurs;
* dalībnieka vārds, uzvārds vai juridiskas personas pilns nosaukums;
* izsoles vieta un laiks;
* atzīme par nodrošinājuma samaksu;
* atzīme par izsoles dalības maksu;
* izdošanas datums un izdevēja paraksts.

14. Ja pieteikšanās izsolei notikusi 12.punktā minētajā kārtībā, izsoles dalībnieka reģistrācijas apliecība, elektroniski parakstīta, tiek nosūtīta uz e-pasta adresi no kuras tika iesūtīti pieteikšanās dokumenti.

15. Izsoles dalībnieks netiek reģistrēts:

* ja nav iesniegti visi noteikumos noteiktie dokumenti;
* ja nav iestājies vai ir beidzies izsoles dalībnieku reģistrācijas termiņš.

16. Izsoles dalībniekam ir tiesības pirms piedalīšanās izsolē apskatīt Objektu. Lai apskatītu Objektu, iepriekš par to jāinformē un jāvienojas pa telefonu: **29430925** (Marina Kokovihina).

17. Izsoles rīkotājs nedrīkst izpaust jebkādas ziņas, kas saistītas ar izsoles dalībniekiem.

**Izsoles procedūra**

18. Dalībniekiem, kuri ir pieteikušies, bet nav ieradušies uz izsoli, nodrošinājums netiek atmaksāts. Izņēmums ir gadījumi, kad persona slimības, iepriekš negaidītas prombūtnes vai citu svarīgu iemeslu dēļ nevar piedalīties izsolē vai pilnvarot savā vietā citu personu. Iemesla svarīgumu nosaka izsoles rīkotājs pēc piestādītajiem attaisnojošajiem dokumentiem.

19. Dalībniekiem izsoles dalības maksa netiek atmaksāta. Dalībniekiem, kuri uz izsoli ieradušies, bet nav nosolījuši minēto Objektu par augstāko cenu tiek atmaksāts nodrošinājums. Dalībniekam, kurš nosola Objektu par augstāko cenu, nodrošinājuma summa tiek iekļauta Objekta vērtībā.

20. Pie ieejas izsoles telpās dalībnieks uzrāda izsoles sekretāram reģistrācijas apliecību, uz kuras pamata viņam izsniedz izsoles dalībnieka reģistrācijas karti, kuras numurs atbilst reģistrācijas žurnālā un reģistrācijas apliecībā ierakstītājam dalībnieka kartes numuram.

21. Izsoles gaita tiek protokolēta.

22. Ja uz izsoli ir reģistrējies viens dalībnieks, viņam ir tiesības nosolīt Objektu, pārsolot tā nosacīto cenu par vienu soli.

**Izsoles norise**

23. Pirms izsoles sākšanas dalībnieki paraksta izsoles noteikumus.

24. Atklājot izsoli, izsoles vadītājs pārliecinās par solītāju ierašanos pēc iepriekš sastādīta saraksta. Pēc tam tiek paziņota Objekta pārdošanas nosacītā cena un summa, par kādu cena tiek paaugstināta ar katru nākamo solījumu.

25. Izsoles Objekta nosacītā cena, saskaņā ar SIA „ Invest Riga Liepāja” vērtējumu un *Dienvidkurzemes novada pašvaldības īpašumu atsavināšanas un izsoļu komisijas 27.05.2022. sēdes lēmumu (protokols Nr.33., 1. p.)*, ir **9500, 00 EUR** (deviņi tūkstoši pieci simti eiro un 00 centi). Cenas pieauguma summa, izsoles solis, noteikts **100,00 EUR** (viens simts eiro un 00 centi).

26. Dalībniekiem solīšana atļauta tikai pa vienam izsoles solim. Izsoles dalībnieki solīšanas procesā paceļ savu reģistrācijas karti ar numuru. Katrs šāds solījums ir dalībnieka apliecinājums, ka viņš palielina Objekta izsolāmās mantas cenu par noteikto cenas pieauguma apmēru. Ja neviens no dalībniekiem augstāku cenu nepiedāvā, izsoles komisijas vadītājs trīs reizes atkārto pēdējo augstāko cenu un fiksē to ar āmura piesitienu. Pēc āmura pēdējā piesitiena Objekts ir pārdots personai, kas solījusi pēdējo augstāko cenu. Dalībnieku reģistrācijas numurs un solītā cena tiek ierakstīta protokolā.

27. Izsoles Objekts tiek uzskatīts par pārdotu ar brīdi, kad izsoles vietā, izsoles dalībnieks, kas solījis pēdējo augstāko cenu, nekavējoties ar parakstu protokolā apliecina tajā norādītās cenas atbilstību nosolītajai cenai.

28. Izsoles dalībnieks, kurš Objektu nosolījis, bet neparakstās protokolā, uzskatāms par atteikušos no nosolītās mantas. Šādā gadījumā izsoles komisijas vadītājs ir tiesīgs šo dalībnieku svītrot no dalībnieku saraksta un viņam netiek atmaksāts nodrošinājums.

 Ja pēc tam izsolē ir palikuši vismaz divi izsoles dalībnieki, tad izdara attiecīgu ierakstu protokolā un izsoli nekavējoties atkārto no viņu pēdējās nosolītās mantas cenas. Ja izsolē palicis tikai viens dalībnieks, tad mantu piedāvā pirkt vienīgajam palikušajam dalībniekam bez solīšanas par šī dalībnieka pēdējo nosolīto Objekta cenu.

29. Pēc visu protokola eksemplāru parakstīšanas dalībnieks, kurš nosolījis Objektu, raksta iesniegumu par pirkuma līguma slēgšanu, kurā norādīta maksāšanas kārtība un termiņi.

30. Ja pirmajā izsolē neviens nav pārsolījis izsoles sākumcenu vai arī nosolītājs nav samaksājis nosolīto cenu, izsole atzīstama par nenotikušo un rīko otro izsoli ar augšupejošu soli. Šādā gadījumā izsoles sākumcena tiek pazemināta.

31. Nodrošinājums tiek atmaksāts šādos gadījumos:

* tiem izsoles dalībniekiem, kuri piedalījušies izsolē, bet nav nosolījuši pārdodamo objektu;
* ja izsole ir atzīta par spēkā neesošu rīkotāja vainas dēļ.

32. Dalībniekiem, kuri uz izsoli ir reģistrējušies, bet nav ieradušies, kā arī dalībniekiem kuri uz izsoli ir ieradušies, bet neveic solīšanu vispār, nodrošinājums atmaksāts netiek.

**Norēķins par nosolīto Objektu**

33. Izsoles dalībniekam, kas nosolījis Objektu, ir tiesības par OBJEKTU norēķināties 5 (piecu) gadu laikā; pirmā iemaksa – 10% apmērā no nosolītā objekta pirkuma summas. Samaksātais nodrošinājums tiek novirzīts kā daļa pirmajā iemaksā.

 Atlikusī OBJEKTA pirkuma summa (90%) tiek sadalīta proporcionāli gadu skaitam, kādā pircējs apņēmies samaksāt par nosolīto OBJEKTU. Pircējs maksā arī likumiskos procentus un līgumsodu 0,1 procenta apmērā par katru nokavēto dienu. Ja Pircējs apņēmies par Objektu norēķināties ar atlikto maksājumu, tad vienlaikus ar Objekta pirkuma līgumu zemesgrāmatā reģistrējama arī atzīme par Dienvidkurzemes novada pašvaldība kā kreditoru nenomaksātās summas apmērā.

34.Nokavējot noteikto samaksas termiņu, nosolītājs zaudē iesniegto nodrošinājumu, bet Objekta atsavināšana atsākama no jauna.

**Izsoles rezultātu apstiprināšana**

35. Izsoles rīkotājs 7 (septiņu) dienu laikā pēc izsoles apstiprina izsoles protokolu.

36. Izsoles rezultātus apstiprina Dienvidkurzemes novada pašvaldība tuvākajā kārtējā sēdē.

37. Izsoles dalībniekiem, kas nav nosolījuši Objektu un ir izpildījuši visas šo noteikumu prasības, 10 (desmit) dienu laikā pēc izsoles rezultātu apstiprināšanas tiek atmaksāts nodrošinājums.

38. Objekta nosolītājs trīsdesmit dienu laikā pēc izsoles rezultātu apstiprināšanas paraksta pirkuma līgumu. No Dienvidkurzemes novada pašvaldības puses pirkuma līgumu paraksta priekšsēdētājs.

39. Objekta pircējam 3 (trīs) mēnešu laikā no pirkuma līguma parakstīšanas ir jāveic Objekta reģistrāciju Zemesgrāmatā uz sava vārda.

40. Objekta reģistrāciju pircējs veic patstāvīgi, kā arī sedz visus ar pārreģistrācijas procesu saistītos izdevumus un ar pirkšanas – pārdošanas darījumu saistītas valsts nodevas.

41. Sūdzības par izsoles rīkotāja darbībām viena mēneša laikā pēc izsoles protokola apstiprināšanas var iesniegt Dienvidkurzemes novada pašvaldībai. Sūdzības tiek izskatītas tuvākajā Dienvidkurzemes novada pašvaldības sēdē. Ja domes lēmums sūdzības iesniedzēju neapmierina, viņš ir tiesīgs viena mēneša laikā no lēmuma saņemšanas griezties tiesā ar sūdzību par pašvaldības lēmumu.

*KoMISIJAS priekšsēdētāja I.Ratniece*

***Ar noteikumiem iepazinās izsoles dalībnieki:***

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_/

 *(jurid.pers.nosaukums, pārstāvis/fiz.pers.vārds, uzvārds) (paraksts)*

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_/

 *(jurid.pers.nosaukums, pārstāvis/fiz.pers.vārds, uzvārds) (paraksts)*

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_/

 *(jurid.pers.nosaukums, pārstāvis/fiz.pers.vārds, uzvārds) (paraksts)*